tomron87/hebrew-wikipedia-sentences-corpus huggingface dataset:
השימפנזים ישנים בלילות על עצים בקנים שהם בונים בעצמם כל לילה מחדש.
השימפנזים משתמשים בכלים כדי לאכול ולשתות.
הם אוכלי כל, ואוכלים מפירות, ועד בעלי חיים אחרים.
כל להקה מונהגת על ידי זכר שליט, השולט על כל השימפנזים האחרים בלהקה.
עם זאת, הקשר של השימפנזים ללהקה רופף מאוד, ולא נדיר ששימפנזה עובר מלהקה ללהקה.
הבונובו הוא זן קטן יותר של השימפנזה, ונקרא גם שימפנזה ננסי.
כמו השימפנזה המצוי הוא אוכל כל.
בדברים רבים הוא דומה לשימפנזה המצוי, אולם הוא קטן יותר ועדין יותר, ופחות תוקפני.
כמו השימפנזה המצוי, הבונובו ישן בלילה על עצים בקנים שהוא בנה.
לעיתים גורי בונובו לוקחים פיסות עץ, משחקים בהם, מחבקים אותם, ובונים להם קנים קטנים, באופן המזכיר ילדים המשחקים בבובות.
הגורילה היא קוף האדם הגדול ביותר מבחינה פיזית, ומסופרות עליו אגדות אימה.
למרות המוניטין הרע שיצא לו, הגורילה לא מזיק אם לא מזיקים לו.
על אף זאת, הוא עשוי להבהיל מאוד את האויב כדי לגרום לו לסגת, ומן הסתם הדבר גרם לסיפורי הזוועה שמספרים עליו.
הגורילה הוא צמחוני וניזון באופן כמעט בלעדי מליבת ענפי עצים.
הגורילות חיות בלהקות המונהגות בידי זכר המכונה "כסוף גב" על שם גבו הכסוף.
ייתכנו יותר מזכר כסוף גב אחד בלהקה, אולם רק אחד מהם יהיה המנהיג.
האורנג אוטנג הוא קוף אדם ייחודי, מכיוון שהוא קוף האדם היחיד שלא חי בלהקות, כי אם בודד.
האורנג אוטנג הוא צמחוני, וניזון כמעט רק מפירות.
האורנג אוטנג מדלג בין צמרות העצים במיומנות מדהימה, כשהוא משליך עצמו מענף לענף.
למרות הפעלולים הללו, האורנג אוטנג זהיר ביותר, אינו עולה על ענפים דקים מדי, אינו מטפס לגובה רב מדי, ואינו משליך עצמו לענפים רחוקים מדי.
האורנג אוטנג הזכר הוא טריטוריאלי, אולם הוא מתיר מפעם לפעם לזכרים מטריטוריות שכנות להיכנס לטריטוריה שלו.
לעיתים הטריטוריות של שני זכרים חופפות, ולהן שטח משותף.
במקרה כזה, שני הזכרים נכנסים אליו חופשי.
נקבות האורנג אוטנג אמנם אינן טריטוריאליות, אך אינן מאפשרות לזכרים שאינם בני הזוג או הגורים שלהן להתקרב אליהן.
פרימטולוגים מבצעים ניסויים לבדיקת האינטליגנציה ואורח החיים של קופי האדם, בעיקר שימפנזים, מכיוון שהם קופי האדם המפותחים ביותר.
בניסוי שערכו, למשל, שמו שני שימפנזים בכלובים נפרדים באותו חדר, והרגילו אחד מהם לדבר הבא: כל פעם, נותנים לו לבחור בין שני אסימונים: אדום וירוק.
אם הוא בוחר באדום הוא מקבל פרס, ואם הוא בוחר בירוק, גם הוא וגם הקוף השני מקבלים פרס.
אחרי שהתרגל, בחר הקוף אך ורק בירוק, כביכול עזרה לזולת.
עם זאת יש לזכור, שקוף בטבע לא בהכרח היה עושה כך.
פְרִימְיוּם הוא מודל עסקי נפוץ בעולם הדיגיטלי.
המונח נטבע בשנת 2006 על ידי פרד וילסון, שותף בחברת קרן הון-סיכון.
על פי המודל, המוצרים הבסיסיים (Free tier) מוצעים בחינם, ואילו תכונות מתקדמות או מיוחדות (Premium tier) מוצעות תמורת תשלום, מתוך הנחה שאחוז מסוים מהמשתמשים במוצר החינמי ירכשו את השירותים הנוספים.
את המודל הזה ניתן למצוא, לרוב, בחברות סטארט-אפ שונות של ייצור אתרים וכן באפליקציות לסלולרי, שם נמכרים השדרוגים לאפליקציות דרך חנויות האפליקציה (app store).
לעיתים מדובר בגרסה או תכונה בודדת המוגבלות בזמן כדי לקדם גרסה בתשלום.
קבוצת משנה של מודל הפרימיום נמצאת בשימוש בתעשיית משחקי הווידאו ונקראת: Free To Play.
מודל עסקי זה נכנס לשוק תעשיית התוכנה, בתחום רישוי תוכנות, כבר בשנת 1980. המודל מתאים במיוחד לתוכנה, שכן עלות ההפצה היא זניחה.
המונח "פרימיום" לתיאור מודל זה נוצר הרבה יותר מאוחר, בתגובה לבלוג שפורסמה ב-2006 על ידי פרד וילסון, שותף בחברת קרן הון סיכון "Union Square Ventures".
בתגובתו הוא מסכם את המודל העסקי האהוב עליו: "תן שירות בחינם, נתמך על ידי פרסומות או לא, תרכוש קהל לקוחות רחב בצורה אפקטיבית דרך הפנייה לרשתות, מפה לאוזן, קידום אתרים במנועי חיפוש וכדומה, לאחר מכן תציע שירותים בעלי ערך מוסף או גרסה משופרת של השירות ללקוחות שלך במחיר פרימיום".
ג'ריד לוקין, אחת מחברות הפורטפוליו של וילסון, הציעה אז את המונח "פרימיום" למודל זה, ווילסון בחר להשתמש בו.בשנת 2009, כריס אנדרסון פרסם את הספר "חינם" ("Free"), אשר בוחן את הפופולריות של המודל העסקי הזה.
הוא ציין כי עד כה מודל זה שימש חברות תוכנה וכאלו שנותנות שירותים מסורתיים, וכיום המודל משמש גם חברות Web 2.0 וקוד פתוח.
בשנת 2014 פרסם אריק זופרט את הספר "Freemium Economics" המנסה לפרק את העקרונות הכלכליים של מודל הפרימיום ולקבוע מסגרת ליישום במוצרי תוכנה.
שימוש במודל עסקי זה מאפשר הפצת גרסה חינמית ברשת בשאיפה לאסוף קהל משתמשים רחב ולזכות בחשיפה מרבית.
לאחר צבירת כמות משתמשים גדולה, מוסיפים שירות פרימיום כלשהו בתשלום ומפרסמים אותו בשירות החינמי שניתן.
הרווח המתקבל מהמודל תלוי בעצם בהצלחת האפליקציה/אתר/שירות.
עצם העובדה שמדובר במוצר חינמי גורם לרבים להתקין את המוצר אך בסופו של דבר רק כמה אחוזים מתקינים את המוצר המשודרג.
מכיוון שמדובר על כמות רבה של משתמשים, האחוז הקטן מספק סכום שמחזיר את ההשקעה ומאפשר לחברה להרוויח משימוש במודל העסקי.
מכיוון שמדובר במוצר שניתן בחינם, הוא זוכה לחשיפה נרחבת משום שאנשים מוכנים להתנסות בו.
מתוך שפע האנשים שמחליטים להתנסות, מחליטים כמה אחוזים, אשר מהווים לא מעט אנשים, לשלם עבור המוצרים המשלימים ואלו מאפשרים לחברה לצבור רווח.
כמו כן, ניתן לייצר הכנסה נוספת מלקוחות אשר משתמשים במוצר החינמי- במרבית המקרים הרווח נוצר על ידי פרסומות ולפעמים ניתן לחסוך בעלויות משום שגרסת החינם לא מספקת תמיכה.
החסרונות של המודל הם שאחוזי ההמרה מלקוחות שאינם משלמים לכאלו שמשלמים, הם נמוכים ולכן צריך לצבור כמה שיותר לקוחות שכן משתמשים בשירותים הנוספים ומשלמים עבורם.
עומס הלקוחות שאינם משלמים עלול לגרום להוצאות תחזוקה ותפעול שבטווח רחוק עלולים להיות הפסדיים.
חסרונות נוספים של המודל הם שלפעמים המעבר בין הגרסאות אינו נוח למשתמש ולכן הוא מוותר ולא רוכש את המוצר ורמת המחויבות של לקוח אשר משתמש במוצר החינמי היא נמוכה יותר מרמת המחויבות של לקוחות שמשלמים תמורת המוצר.
מועדון הרוגבי "פרימורץ" סנקט פטרבורג הוא מועדון רוגבי מקצועני מהעיר סנקט פטרבורג.
נוסד לראשונה בשנת 1974 בשם "פרימורץ".
בשנת 2019 אומנם הוחלט לארגן את המועדון מחדש כמועדון רוגבי של זניט בחסות תאגיד גזפרום נפט, אך היוזמה טרם יושמה בפועל ובסופו של דבר המועדון אורגן כמועדון רוגבי שביעיות.
מועדון הרוגבי נוסד לראשונה בשנת 1974 בשם "פרימורץ" («Приморец») והתמודד באליפות ברית המועצות ברוגבי ובגביע הלאומי ברוגבי.
בשנת 1977 המועדון העפיל לגמר הגביע הסובייטי ומחלקת הנוער שלו באותה שנה סיימה במקום השני באליפות הנוער.
המועדון פורק בהמשך והוקם מחדש בשנת 2011.
בקיץ 2019 הוחלט לארגן מחדש את המועדון בשם "זניט סנקט פטרבורג" בחסות מועדון הכדורגל "זניט" וחברת גזפרום, במהלך שזכה לתמיכת פדרציית הרוגבי הרוסית, אך טרם יושם ובאותה שנה המועדון אורגן מחדש ובעונת 2020 מתמודד בליגת הרוגבי הפדרלית.
| שם = פרימוז' רוגליץ'
| התמחות = נגד השעון, טיפוס
| קבוצה נוכחית = רד בול–בורה–הנסגרוהה
| הישגי שיא = :גרנד טורס:
}}פרימוש רוגליץ' (; סלובנית: Primož Roglič'''; נולד ב-29 באוקטובר 1989) הוא קופץ סקי לשעבר ורוכב אופני כביש סלובני, שרוכב בקבוצת רד בול–בורה–הנסגרוהה.
רוגליץ' הוא מנצח הג'ירו ד'איטליה 2023 והוואלטה אספנייה 2019 והגן על תוארו בגרנד טור הספרדי בשנתיים הבאות, כשניצח גם ב-2020, ב-2021 ובפעם הרביעית ב-2024 והישווה את שיא הניצחונות בוואלטה אספניה.
הוא הסלובני הראשון שניצח גרנד טור, כשבג'ירו ד'איטליה 2019 סיים שלישי ובטור דה פראנס 2020 שני.
הוא ניצח את הטור דה רומאנדי ב-2019 ו-2018 ובתחום המרוצים החד-יומיים הוא מנצח מוניומנט לייז'–בסטון–לייז' ב-2020 וסגן אלוף העולם בנגד השעון לשנת 2017.
רוגליץ' היה קופץ סקי בין השנים 2003–2011, ואלוף העולם לג'וניור בסקי לשנת 2007. ב-2007 עבר התרסקות קשה מאוד ושבר את האף.
ב-2013 הצטרף לקבוצת אדריה מוביל הסלובנית.
הוא לא רשם תוצאות בולטות, אך הגיע כמקום ה-3 בקטגוריית מלך ההר בטור סלובניה.
באליפות סלובניה באופני כביש, סיים במקום ה-10. ב-2014, סיים 4 באליפות סלובניה, בפער של 42 שניות מהמנצח, מאטיי מוגרלי.
הוא ניצח את מרוץ קרואטיה - סלובניה.
ובטור סיביו, הגיע במקום ה-3 הכללי.
ב-2015, ניצח את טור אזרבייג'ן, ואת טור סלובניה.
ב-2016, רשם את הישג שיאו לשנה זו, כשניצח בקטע ה-9 של הג'ירו ד'איטליה.
ובסופו של דבר סיים במקום ה-57 הכללי.
באליפות אירופה סיים במקום ה-7, ובאליפות העולם בנגד השעון לקבוצות, הגיע עם קבוצתו במקום ה-5.
את עונת 2017 פתח רוגליץ' בוולטה אה ולנסיה, הוא סיים שלישי בקטע ה-3 ורביעי בקטע ה-5 אך סיים רק במקום ה-49 הכללי.
לאחר מכן התחרה בוואלטה או אלגארבה, בקטע השני שהסתיים בעלייה לאלטו דה פויה, הפסיד לדן מרטין בספרינט בין שניהם.
בקטע השלישי, שהיה קטע נגד השעון, הראה רוגליץ' את חוזקו בנגד השעון וסיים שלישי, 5 שניות מג'ונתן קסטרובייחו המנצח, מה שהספיק לו לעלות למקום הראשון הכללי.
הוא שמר על יתרונו עד סוף המרוץ וניצח אותו, 22 שניות ממיכל קוויאטקובסקי ו-55 שניות מטוני גלופן.
לאחר מכן עבר לאיטליה על מנת להתחרות בטירנו - אדריאטיקו, בקטע ה-5 סיים רוגליץ' שלישי, בספרינט מצומצם בו ניצח פטר סאגאן.
גם בקטע ה-7 והאחרון שהיה נגד השעון התבלט רוגליץ' עם מקום חמישי, 11 שניות מרוהאן דניס המנצח.
בסופו של דבר סיים רוגליץ' את המרוץ במקום הרביעי הכללי, 45 שניות מנאירו קינטנה המנצח.
לאחר מכן התחרה בוואלטה אל פאייס ואסקו וניצח את הקטע הרביעי לאחר התקפה 2.9 קילומטרים לסיום, שבסופה הקדים את הפלוטון שהובל על ידי מייקל מת'יוס בשלוש שניות.
גם בקטע השישי והאחרון שהיה נגד השעון רוגליץ' ניצח, מקדים את אלחנדרו ולוורדה ב-9 שניות ואת יון איסאגירה ב-15 שניות.
בסופו של דבר סיים רוגליץ' במקום החמישי את המרוץ, 59 שניות מוולוורדה המנצח.
רוגליץ' סיים שלישי גם בקטגוריית הנקודות במרוץ.
לאחר מכן התחרה בטור דה רומאנדי ופתח את המרוץ עם מקום שישי בקטע הפרולוג, 9 שניות מפאביו פלינה המנצח, אך ניצח את קטע נגד השעון המסיים של המרוץ וסיים שלישי כללי, 26 שניות מריצ'י פורט המנצח.
רוגליץ' המשיך לבלוט בקטעי נגד השעון לאחר שניצח את קטע הפרולוג ב-Ster ZLM, אך את המרוץ כולו סיים במקום השני, 11 שניות אחרי חוסה גונזאלבש המנצח.
לאחר מכן סיים חמישי באליפות הולנד.
יכולתו המצוינת של רוגליץ' במהלך העונה הובילה אותו להיבחר לראשונה לטור דה פראנס, אך הוא יצא מתמונת הדירוג הכללי לאחר שבקטע ה-5, הקטע ההררי הראשון שהסתיים בלה פלאנש דה בל פיי, סיים במקום ה-47, 3:25 דקות מפאביו ארו המנצח.
לכן עבר רוגליץ' להתרכז בניצחונות בקטעים בתחילת השבוע השלישי, בקטע ה-15 נכנס לקבוצת הבריחה המוקדמת של השלב, אך בסופו של דבר סיים רביעי את הקטע, 19 שניות מבאוקה מולמה המנצח, שהוא למעשה מפסיד לדייגו אוליסי וגלופן בקרב על המקום השני.
שני קטעים מאוחר יותר, בקטע ה-17, השיג רוגליץ' את מה שחיפש וניצח את הקטע לאחר בריחת סולו ארוכה, והפך לסלובני הראשון לנצח קטע בטור דה פראנס.
הוא סיים במקום 38 את המרוץ ושני בקטגוריית ההרים, אחרי וורן ברגיל המנצח.
לקראת סוף העונה התחרה באליפות העולם במקצה נגד השעון, במקצה הקבוצתי סיים שביעי ביחד יומבו, במקצה האישי זכה במדליית כסף, 57 שניות מטום דימולן המנצח, ההישג הבכיר ביותר של רוכב סלובני במקצה.
ב-2018 פתח רוגליץ' את העונה כמו שפתח את עונת 2017, בוולטה אה ולנסיה, וסיים שישי את המרוץ, 49 שניות מאלחנדרו ולוורדה המנצח.
לאחר מכן התחרה בטירנו - אדריאטיקו.
במהלך הקטע ה-3 התקיף לקראת הקילומטר והאחרון וניצח את הקטע, אך בדירוג הכללי סיים רק במקום ה-29. רוגליץ' המשיך את עונתו בספרד, ב והתבלט בשני הקטעים הראשונים לאחר שנכנע לז'וליאן אלאפיליפ בספרינט הסיום בשני הקטעים.
את הקטע הרביעי, שהיה נגד השעון, ניצח רוגליץ' לאחר שהקים את פטריק בווין ב-9 שניות ואת ואסיל קיריינקה ב-11 שניות, בעקבות כך עבר אלאפיליפ בדירוג הכללי ועבר להוביל את המרוץ.
רוגליץ' המשיך להיות דומיננטי וסיים שני גם בקטע החמישי למחרת, לאחר עומאר פראיילה שניצח מתוך ספרינט סיום בין שישה רוכבים.
בקטע השישי והאחרון סיים רוגליץ' תשיעי והבטיח את ניצחונו במרוץ.
לאחר מכן התחרה בטור דה רומאנדי והמשיך להציג יכולת גבוהה גם במרוץ הזה, כשבקטע הפרולוג סיים שלישי, שנייה אחרי מייקל מת'יוס המנצח.
בקטע השלישי, שהיה קטע נגד השעון בתוואי ההררי, סיים רוגליץ' שני, 9 שניות אחרי איגן ברנל המנצח, ועבר להוביל את המרוץ.
גם בקטע ה-4 סיים רוגליץ' שני, לאחר שהוביל דבוקה של שלושה רוכבים, שכללה גם את ברנל ורוי קושטה שסיימה 48 שניות אחרי יאקוב פוגלסן המנצח, ובכך הבטיח את ניצחונו במרוץ, עקב העובדה שהקטע החמישי היה קטע מישורי שהסתיים בספרינט רב משתתפים בניצחונו של פסקל אקרמן.
לאחר מכן התחרה בטור של סלובניה, בו עשה את ההכנה לטור דה פראנס, וניצח את הקטע הרביעי ואת הקטע החמישי שהיה קטע נגד השעון, מה שסידר לו ניצחון שלישי ברציפות במרוץ קטעים.
בטור דה פראנס, שימש כמוביל קבוצתו לצד סטייבן קראוסווייק ההולנדי.
רוגליץ' בלט במרוץ, בקטע ה-12, שהסתיים בעליית האלפ ד'ואז, סיים שישי, לצד וינצ'נצו ניבאלי, 13 שניות אחרי שאר רוכבי הדירוג הכללי הבולטים.
בקטע ה-17 סיים רביעי, ואת הקטע ה-19 ניצח לאחר בריחת סולו לשאר רוכבי הדירוג הכללי, שבסופה הקדים אותה ב-19 שניות והעלה אותו למקום השלישי הכללי.
בן קבוצתו של רוגליץ, קראוסווייק, סיים חמישי.
לאחר מכן חזר רוגליץ' להתחרות ב וסיים שלישי את המרוץ, בזכות קטע נגד השעון לקבוצות שיומבו ניצחה, 33 שניות מאלאפיליפ המנצח.
2019: ניצחון בוואלטה אספניה ושלישי בג'ירו ד'איטליה
ב-2019, ניצח את שלושת המרוצים הראשונים בהם התחרה, הראשון מביניהם היה הטור של האמירויות, את טירנו - אדריאטיקו, ושנית את הטור דה רומאנדי.
רוגליץ' השתתף בג'ירו ד'איטליה בפעם השנייה, הוא פתח את המרוץ עם ניצחון בקטע הפרולוג שהיה נגד השעון, כשהוא מקדים את סיימון ייטס ב-19 שניות ואת וינצ'נצו ניבאלי ב-23 שניות.
בעקבות כך רוגליץ' עבר להוביל את המרוץ ולבש את החולצה הוורודה של מוביל המרוץ בפעם הראשונה בקריירה שלו.
בקטע ה-5, הרוכב שנחשב אולי ליריב הכי גדול של רוגליץ' על ניצחון במרוץ, טום דימולן, פרש מהמרוץ לאחר שבקטע 4 איבד יותר מ-4 דקות.
בקטע ה-6 איבד רוגליץ' את ההובלה במרוץ והדרדר עד המקום ה-11, רוגליץ' איבד את ההובלה לולריו קונטי האיטלקי, לאחר שסיים שני בקטע מבריחה ששרדה עד הסיום.
בקטע ה-9, שהיה קטע נגד השעון השני במרוץ לאחר הפרולוג, רוגליץ' ניצח את השלב וצמצם את הפער מקונטי, שסיים במקום ה-38 ובפער של 3:34 דקות מרוגליץ', ל-1:50 דקות בלבד.
בקטע ה-12, יאן פולאנץ היה כחלק מקבוצת בריחה ששרדה עד הסיום, הוא תפס את ההובלה במרוץ במקומו של קונטי שירד למקום ה-3, בעוד רוגליץ' נשאר במקום השני, בפער של 4:07 דקות מפולאנץ.
בקטע ה-13, הפער של פולאנץ מרוגליץ' ירד מ-4:07 דקות ל-2:25 דקות, לאחר שבקטע עצמו בו ניצח אילנור זאקארין, רוגליץ' הגיע 1:42 דקות לפני פולאנץ.
בקטע ה-14, ריצ'רד קאראפאס ניצח בפער של 1:54 דקות מרוגליץ' ושאר דבוקת רוכבי ה-GC ו-7:41 מפולאנץ, בעקבות כך פולאנץ יצא מתמונת הדירוג הכללי, בעוד רוגליץ' נשאר שני, פער של 7 שניות מקאראפאס המוביל.
בקטע ה-15 רוגליץ' איבד עוד זמן, והפער בינו לבין קאראפאס גדל ל-47 שניות והפער שלו מניבאלי במקום השלישי הצטמצם ל-1:47 דקות.
בקטע ה-16 רוגליץ' חווה עוד קטע לא מוצלח, כשבמהלך הטיפוס ל"פאסו די מוטירולו" ניבאלי, קאראפאס, וכמה רוכבים נוספים (ביניהם מיקל לנדה שהיה מדורג חמישי לפני הקטע) פתחו פער מרוגליץ' וסיימו בפער של 1:41 מג'וליו צ'יקונה המנצח ויאן הירט שסיים שני באותו הזמן.
בעוד רוגליץ' מסיים בפער של 3:03 דקות מצ'יקונה והירט ובפער של 1:22 דקות מהדבוקה של ניבאלי וקאראפאס, בעקבות כך נעקף רוגליץ' על ידי ניבאלי וירד למקום השלישי.
בקטעים הבאים המאבק על הניצחון במרוץ היה בין ניבאלי לקאראפאס ובקטע ה-20 רוגליץ' אף נעקף על ידי מיקל לנדה וירד למקום הרביעי, אך הצליח להחזיר לעצמו את המקום בפודיום בקטע ה-21 והאחרון, והחזיר את לנדה למקום הרביעי.
באליפות סלובניה, סיים במקום ה-4.
רוגליץ' השתתף בוואלטה אספנייה, הגרנד טור השני בו הוא משתתף ב-2019 לאחר הג'ירו יותר מוקדם בשנה.
בקטע הראשון שהיה נגד הראשון הקבוצתי, יומבו–ויסמה, קבוצתו של רוגליץ', התרסקה כולה ובשל כך היא סיימה במקום ה-18 מתוך 22 קבוצות, בפער של 50 שניות מאסטנה המנצחת.
למחרת, בקטע השני, רוגליץ' היה חלק מדבוקה שהתנתקה מהפלוטון וכללה גם את נאירו קינטנה, פאביו ארו, מיקל נייבה, ריגוברטו אוראן וניקולס רוש.
הקבוצה שרדה עד הסיום כשקינטנה מנצח בפער של 5 שניות משאר הרוכבים, ו-8 שניות מנייבה.
הפלוטון הגיע 37 שניות אחרי קינטנה, בשל כך רוגליץ' עלה למקום ה-6, 36 שניות מ-רוש שעבר להוביל את המרוץ.
בקטע ה-5, רוגליץ' סיים במקום השישי, 59 שניות אחרי אנחל מדראזו ששרד מקבוצת הבריחה.
בעקבות כך רוגליץ' עלה למקום השני, 14 שניות ממיגל אנחל לופס שתפס את ההובלה במרוץ, בעוד ש-רוש מתדרדר למקום החמישי.
בקטע ה-6, רוגליץ' ירד למקום הרביעי, לאחר שנעקף על ידי דילן טונס (מקום ראשון) ודויד דה לה קרוז (מקום שני) שהיו חלק מקבוצת הבריחה של השלב ששרדה עד הסיום.
בקטע ה-7, רוגליץ' חזר למקום השני ולופס חזר למקום הראשון, לאחר שרוגליץ' סיים שני בקטע, כשהוא מפסיד לאלחנדרו ולוורדה בספרינט אל קו הסיום בעלייה של ה"מאס דה לה קוסטה".
בקטע השמיני, רוגליץ' חזר אל המקום הרביעי ולופס שב אל המקום השלישי, כשניקולה אדה עבר להוביל את המרוץ לאחר שהיה חלק מקבוצת בריחה ששרדה עד הסיום, דילן טונס עבר למקום השני, לאחר שגם הוא היה חלק מאותה קבוצת בריחה.
בקטע השמיני, רוגליץ' חלף על פני לופס ושב למקום השני, לאחר שסיים שלישי בקטע, 48 שניות אחרי טאדיי פוגאצ'אר שניצח בקטע, בעוד נאירו קינטנה מסיים שני ותופס את ההובלה במרוץ.
אולם בקטע ה-10, רוגליץ' עבר להוביל את המרוץ לאחר שניצח בקטע שהיה נגד שעון, פער של 3:06 מקינטנה שסיים במקום ה-27. בקטע ה-13, רוגליץ' סיים שני לאחר שהפסיד לפוגאצ'אר באותו הזמן, אך רוגליץ' הרוויח זמן על קינטנה ו-ולוורדה שסיימו 27 שניות מאחוריו.
רוגליץ' לא איבד זמן ליריביו בקטעים הבאים ואף הגדיל את הפער מקינטנה, בקטע ה-20, סיים רוגליץ' בפער של 1:41 דקות מפוגאצ'אר שניצח את הקטע כשרוגליץ' מסיים במקום החמישי.
אומנם ולוורדה סיים 9 שניות לפני רוגליץ' בקטע, אך הפער בדירוג הכללי עמד על 2:33 דקות לטובת רוגליץ', במקום השלישי סיים טאדיי פוגאצ'אר, 2:55 דקות מרוגליץ'.
במקום הרביעי סיים קינטנה ובמקום החמישי סיים לופז.
המרוץ מנה 21 קטעים כמו שאר הגרנד טורים, בקטע ה-21 שהיה מישורי ונחשב לטקסי ללא מאבקים על הדירוג הכללי, רוגליץ' לא הפסיד זמן ובעקבות כך ניצח רוגליץ' את המרוץ, זה הפך לגרנד טור הראשון בו הוא מנצח והוא הפך לסלובני הראשון לנצח גרנד טור.
רוגליץ' המשיך ביכולת הטובה גם לאחר הוואלטה, כשהוא מנצח את צמד המרוצים "ג'ירו דל'אמיליה" ואת מרוץ "טרה ואלי וארזינה", הוא סיים שביעי במונומנט ג'ירו די לומברדיה.
בעקבות העונה הזאת והצלחותיו, הוא זכה בתואר איש השנה בספורט של סלובניה של 2019.
ב-2020 ניצח את אליפות סלובניה באופני כביש, כשבמקצה נגד השעון סיים שני, 9 שניות אחרי טאדיי פוגאצ'אר המנצח.
לאחר מכן התחרה בקריטריום דו דופינה וניצח את הקטע השני שהסתיים בעלייה של הקול דה פורטה, מקדים ב-8 שניות דבוקה של שלושה רוכבים שהובלה בידי טיבו פינו למקום השלישי.
בעקבות כך עלה רוגליץ' למקום הראשון הכללי ושמר על ההובלה גם בשני הקטעים הבאים, אך נאלץ לפרוש לפני הקטע ה-5 בשביל לא להחמיר פציעות אפשריות ולהספיק להתאושש לקראת הטור.
2020: שני בטור דה פראנס, ניצחון בלייז'-בסטון-לייז' וניצחון שני ברציפות בוואלטה אספניה
בטור דה פראנס ניצח רוגליץ' את הקטע הרביעי בעליה לאוריסאר מרלט' לאחר שגבר בספרינט בין דבוקה של 17 רוכבים על טאדיי פוגאצ'אר וגיום מרטן במקום השני והשלישי, וניצב במקום השלישי, 7 שניות מז'וליאן אלאפיליפ ו-4 שניות מאדם ייטס.
בתום הקטע החמישי אלאפיליפ נקנס בשניות וירד עד למקום ה-16 הכללי, כשרוגליץ' התקדם למקום השני, 3 שניות מייטס.
בקטע ה-13 ניצח דניאל פיליפה מרטינס מקבוצת הבריחה, הקטע הסתיים על עלייה משופעת ל"פא דה פיירו", כשרוגליץ' ופוגאצ'אר חצו ביחד במקומות ה-12 וה-13 בהתאמה והרוויחו זמן על שאר רוכבי הדירוג הכללי, כשהבולט מביניהם היה ברנל, שהפסיד 38 שניות לרוגליץ' ופוגאצ'אר.
גם הקטע ה-15 היה הררי והסתיים בעלייה לגרנד קולומבייר, בתחילת העלייה התפרק ברנל ויצא מעשית מתמונת הדירוג הכללי.
בקטע השיג טאדיי פוגאצ'אר את הניצחון השני שלו בקטע, לאחר שגבר על רוגליץ' פעם נוספת בספרינט הסיום, כשריצ'י פורט סיים שלישי, 5 שניות אחריהם.
רוגליץ' שמר על הובלתו במרוץ בפער של 40 מפוגאצ'אר ו-1:34 דקות מריגוברטו אוראן במקום השלישי.
ברנל התדרדר עד למקום ה-10 בפער של 8:25 דקות מרוגליץ' ואיבד סיכוי לשחזר את הישגו במרוץ משנה שעברה.
הקטע ה-17 הסתיים בעלייה לקול דה לוז, ומיגל אנחל לופס ניצח את הקטע, בפער של 15 שניות מרוגליץ' ו-30 שניות מפוגאצ'אר, לופס עלה למקום השלישי בפער של 1:26 דקות מרוגליץ', בעוד הפער של רוגליץ' מפוגאצ'אר גדל ל-57 שניות.
בשני הקטעים הבאים שמר רוגליץ' על הובלתו והתייצב בעמדה מצוינת לניצחון כללי והיסטורי בטור דה פראנס, הקטע ה-20 היה לפני אחרון אבל אחרון מבחינת תחרויות על הדירוג הכללי, כשכן הקטע ה-21 הוא קטע מסורתי בפריז והשאנז אליזה.
הקטע ה-20 היה קטע נגד השעון היחיד בטור, 36 קילומטרים מלור עד לעלייה בלה פלאנש דה בל פי.
שבוע לאחר הטור חזר להתחרות רוגליץ', במדי סלובניה באליפות העולם, האליפות התקיימה במסלול שמורכב מהקפות באימולה, איטליה.
רוגליץ' סיים במקום השישי והאחרון מתוך דבוקה של חמישה רוכבים שהובלה בידי ואן ארט שזכה בכסף והירשי בארד, 25 שניות אחרי אלאפיליפ שזכה במדליית זהב לאחר בריחת יחיד.
רוגליץ' הפך לסלובני הראשון לנצח במרוץ והסלובני הראשון לנצח מונומנט.
למרות העונה האינטנסיבית והצפופה שעברה על רוגליץ', הוא החליט בכל זאת לזנק לוואלטה אספניה ולהגן על תוארו.
כבר בקטע הראשון, שהיה הררי, ניצח רוגליץ' ותפס את ההובלה במרוץ לאחר התקפה בקילומטר האחרון, הוא הקדים בשנייה את ריצ'רד קאראפאס ואת דן מרטין.
בשני הקטעים הבאים סיים שני, בפעם הראשונה למארק סולר ובפעם השנייה למרטין.
בקטע ה-6 איבד רוגליץ' את ההובלה לקאראפאס, לאחר שסיים במקום ה-20 ו-1:38 דקות אחרי יון איזאגירה שניצח מקבוצת הבריחה, בעוד קאראפאס סיים במקום ה-12, 55 שניות אחרי איזאגירה, וירד למקום הרביעי בפער של 30 שניות מקאראפאס, 10 שניות ממרטין ו-12 שניות מיו קארת'י במקום השני.
בקטע ה-8 ניצח רוגליץ', בעלייה שהסתיימה לאלטו דה מונקלווילו, מקדים ב-13 שניות את קאראפאס ו-19 שניות את מרטין, בזכות התוצאה הזו עלה למקום השני הכללי, 13 שניות מקאראפאס.
בקטע ה-10 השיג רוגליץ' את הניצחון השלישי שלו במרוץ, לאחר שניצח מתוך ספרינט בדבוקה של שמונה רוכבים, בתוואי גבעי, קאראפאס סיים שלוש שניות אחרי ואיבד את ההובלה לרוגליץ'.
הקטע ה-12 הסתיים בעלייה המיתולוגית והידועה לאלטו דה אנגלירו, רוגליץ' סיים אותו במקום ה-5, 26 שניות אחרי קארת'י המנצח, בעוד קאראפאס סיים רביעי, 16 שניות מקארת'י, ופעם נוספת הדיח את רוגליץ' מהובלת המרוץ, בפער של 10 שניות ממנו.
בקטע ה-13, שהיה קטע נגד השעון היחידי במרוץ, ניצח רוגליץ' בפעם הרביעית, מקדים בשנייה את וויל בארטה וב-10 שניות את נלסון אוליביירה.
קאראפאס סיים את הקטע במקום ה-7, 49 שניות מרוגליץ'.
רוגליץ' חזר להובלת המרוץ בפער של 39 שניות מקאראפאס ו-47 שניות מקארת'י.
בפעם הזאת רוגליץ' כבר לא איבד את ההובלה עד הסוף ואף סיים שני בספרינט המוני למגנוס קורט בקטע ה-16. בקטע ה-17 רוגליץ' הפסיד 21 שניות לקאראפאס אך זה לא הספיק לאקוודורי, כשרוגליץ' שיחזר את הישגו מ-2019 והגן על תוארו כמנצח הוואלטה.
בסוף העונה, זכה באופני הזהב.
2021: ניצחון שלישי ברציפות בוואלטה, אלוף אולימפי בנגד השעון
רוגליץ' פתח את 2021 עם הופעת בכורה בפריז - ניס, הוא ניצח את הקטע ה-4 במרוץ לאחר התקפת סולו ועלה להובלת המרוץ.
גם את הקטע ה-6 במרוץ רוגליץ' ניצח, לאחר שגכר על כריסטוף לאפורט ועל מייקל מת'יוס בספרינט המוני אל קו הסיום.
בקטע ה-7 השיג רוגליץ' את ניצחונו השלישי במרוץ, לאחר שתפס את ג'ינו מאדר שהיה בקבוצת הבריחה, כמאות מטרים מקו הסיום, והמשיך עד לניצחון.
רוגליץ' נראה בדרך הבטוחה לעבר ניצחון כללי במרוץ כנשאר עוד קטע אחד, אך בקטע ה-8, נפל רוגליץ' פעמיים ואיבד קשר עם הפלוטון, למרות ניסיוניו לגשר, הוא סיים את הקטע במקום ה-56, 3:08 ממגנוס קורט המנצח, כשהוא מתדרדר עד למקום ה-15 הכללי, 2:16 דקות ממי שהשלים זכייה שנייה ברציפות, מקסימיליאן שכמן.
במרוץ הקטעים הבא בו התחרה, הטור של חבל הבאסקים, ניצח רוגליץ' לאחר שהראה דומיננטיות לאורך כל המרוץ וניצח כבר את קטע נגד השעון שפתח את המרוץ.
רוגליץ' הקדים בדירוג הכללי את בן קבוצתו יונאס ויננגרד ב-52 שניות ואת טאדיי פוגאצ'אר ב-1:07 דקות.
לאחר מכן התחרה בקלאסיקות הארדנים, במרוץ אמסטל גולד, תקלה טכנית מנעה מרוגליץ' לקחת חלק ברגעים המכריעים של המרוץ והוא סיים במקום ה-69, כשבן קבוצתו, ווט ואן ארט, ניצח את המרוץ.
שלושה ימים אחר כך סיים שני לז'וליאן אלאפיליפ בלה פלש ואלון ו-13 במונומנט לייז'–בסטון–לייז'.
בקטע ה-5, קטע נגד השעון הראשון במרוץ, הצליח לטפס חזרה עד המקום העשירי הכללי בזכות מקום שביעי בקטע.
בקטע ה-7, שאיפות הדירוג הכללי של רוגליץ' הגיעו לסיומן, אחרי שנשר בעלייה המדורגת האחרונה מהפלוטון וחצה את קו הסיום כ-9:03 דקות ממאטיי מוחוריץ' המנצח, בעוד הפלוטון הגיע 5:15 אחריו.
בקטע ה-8 הגיע רוגליץ' בגרופטו ובמקום ה-175 מתוך 177, יותר מ-35 דקות ממנצח הקטע דילן טונס.
לקטע ה-9 רוגליץ' לא זינק ובכך פרש מהטור, בריאיון הוא אמר שהוא הושפע מהתאונה וסבל מכאבים רבים, ושאין היגיון בלהמשיך את המרוץ מבחינתו.
בהיעדרו, קבוצת יומבו ויסמה המשיכה למקום שני כללי עם וינגגרד, שלושה ניצחונות בקטעים של ואן ארט וקטע של ספ קוס.
הוא חזר להתחרות במשחקים האולימפיים בטוקיו, הוא סיים במקום ה-28 במקצה הכביש, כשבן מדינתו, פוגאצ'אר, זכה בארד.
ארבעה ימים לאחר מכך זכה רוגליץ' במדליית זהב במקצה נגד השעון שהיה באורך של 44.2 קילומטרים, רוגליץ' רכב בזמן של 55:04 דקות, 1:01 דקות מהיר מטום דימולן ו-1:04 דקות מהיר יותר מרוהאן דניס, שזכה בארד.
רוגליץ' היה האלוף האולימפי השלישי של סלובניה במשחקים בטוקיו, לצד חותר הקאנו בנג'מין סאווצ'ק והמטפסת ג'אנג'ה גארנברט.
רוגליץ' וקבוצתו החליטו שיזנק בפעם השלישית ברציפות לוואלטה אספניה וינסה לנצח את המרוץ בפעם השלישית ברציפות.
התכנון המקורי היה שרוגליץ' יתרכז בטור ובאולימפיאדה, כשספ קוס יקבל את ההזדמנות להוביל בוואלטה, אך בגלל איך שהטור הסתיים עבור רוגליץ', הוא נבחר להתחרות גם בוואלטה.
רוגליץ' פתח טוב את המרוץ, כשניצח את הפרולוג הפותח בבורגוס.
הוא איבד את הובלת המרוץ לריין טאראמה האסטוני בקטע ה-3. הוא החזיר לעצמו את ההובלה בקטע ה-6, לאחר שסיים שני למגנוס קורט שהצליח לשרוד מקבוצת הבריחה, בעוד מוביל המרוץ קני אליסונדה איבד 4:30 דקות.
בקטע ה-10 ירד רוגליץ' בחזרה אל המקום השלישי הכללי, לאחר שאוד כריסטיאן אייקינג עבר להוביל את המרוץ בזכות נוכחתו בקבוצת הבריחה.
בקטע למחרת, הקטע ה-11, השיג רוגליץ' את ניצחונו השני במרוץ, בקטע גבעי שהסתיים בעלייה, לאחר שהקדים ב-2 שניות את אנריק מאס וב-5 שניות את מיגל אנחל לופס.
בקטע ה-17 השיג רוגליץ' את ניצחונו השלישי במרוץ ואת ההובלה במרוץ, לאחר שעקב אחרי התקפה של איגן ברנל כ-60 קילומטרים מקו הסיום, בעלייה שעליה הסתיים הקטע, רוגליץ' השאיר מאחוריו את ברנל והמשיך עד לניצחון, כשהוא גם מחזיר לעצמו את ההובלה במרוץ, כשאייקינג מתדרדר עד למקום ה-11 הכללי.
בקטע ה-18 סיים שני בפער של 30 שניות ממיגל אנחל לופס אבל נשאר בטוח בהובלה, בקטע ה-20 שוב הגיע שני, הפעם 6 שניות מקלמו שמפוסיין המנצח, והבטיח מעשית את הניצחון בוואלטה.
בקטע האחרון שהיה קטע נגד השעון השני במרוץ, ניצח רוגליץ', כשהקדים ב-14 שניות אמ מגנוס קורט ו-52 שניות את תיימן ארנסמן.
רוגליץ' ניצח את הוואלטה תוך כדי הפגנת דומיננטיות מרשימה על שאר יריביו בדירוג הכללי, מקדים ב-4:40 דקות את אנריק מאס וב-7:40 את ג'ק הייג, כשהוא רחוק ניצחון כללי אחד מלהשוות את שיא הניצחונות של רוברטו הראס במרוץ.
בשנת 2023 הוחתם בקבוצת bora הגרמנית לעונת 2024.
פרימיטר 81 בע"מ היא חברת תוכנה ישראלית העוסקת באבטחת מידע בענן וברשתות מחשבים.
החברה נוסדה בשנת 2018 על ידי עמית ברקת (מנכ"ל החברה) ושגיא גידלי (מנהל פיתוח עסקי - CGO), שקודם לכן פיתחו את SaferVPN .
שם החברה "פרימיטר 81" רומז ליחידה 81, היחידה הטכנולוגית של אגף המודיעין, שבה שירת ברקת.
אמצעי האבטחה שפיתחה החברה, להגנה על רשתות מחשבים בארכיטקטורת רשת אפס אמון, נועדו להחליף אמצעים כמו VPN וחומת אש.
כלים נוספים של החברה נועדה לאבטחת גישה לאינטרנט (Secure Web Gateway) והתקפות של גנבת סיסמאות.
ביוני 2022 כללה החברה 250 עובדים, במשרד הראשי בתל אביב ובמשרדים בניו יורק ובלוס אנג'לס.
ביולי 2019 חתמה החברה הסכם לשיתוף פעולה עם חברת אבטחת המידע סנטינל וואן.
לחברה יש גם הסכם שיתוף פעולה עם חברת אבטחת המידע SonicWall, שאף נמנית עם המשקיעים בחברה.
באוגוסט 2023 רכשה חברת צ'ק פוינט את פרימיטר 81 ב-490 מיליון דולר.
במרץ 2019 גייסה החברה 5 מיליון דולר, בהובלת ספרינג ונצ'רס.
בנובמבר 2019 גייסה החברה 10 מיליון דולר בהובלת חברת אבטח המידע SonicWall.
במרץ 2020 גייסה החברה 4.5 מיליון דולר.
באוגוסט 2020 גייסה החברה 40 מיליון דולר בהובלת אינסייט פרטנרס, לפי שווי של 160 מיליון דולר.
ביוני 2022 גייסה החברה 100 מיליון דולר לפי שווי של מיליארד דולר, ובכך הפכה לחד-קרן.
"פרימיטיבי" הוא שיר שהלחינה וביצעה הזמרת־יוצרת הישראלית ענבל ביבי, והסינגל המקורי הראשון שלה.
ביבי כתבה את המילים עם מארק גוֹזמן ("מארקי סטייל").
השיר התפרסם ב־25 ביולי 2022 כסינגל הראשון מתוך אלבום הבכורה של ביבי, "רוקדת בשקיעה", שיצא לאור ביולי 2024.
השיר זכה להאזנות רבות בסטרימינג ושהה כמה חודשים ברשימת 50 המואזנים ביותר בספוטיפיי ובאפל מיוזיק.
כן זכה השיר להשמעות רדיו ובעיקר בגלגלצ, שם זכה להשמעות רבות.
השיר הוא הסינגל המקורי הראשון של ביבי.
היא סיפרה שהיא כותבת שירים כבר מילדות, אך חברת יוניברסל ישראל הייתה הראשונה שלא דרשה ממנה לשיר שירים "כיפיים" של כוכבת פופ "בסיסית, צעירה ומתוקה", אלא האמינה בה ונתנה לה חופש אומנותי להוציא שיר מקורי לפי טעמה ורצונה.
התמה של השיר היא פרימיטיביות ומיניות.
ביבי התייחסה למונח "פרימיטיביות" הן מבחינה כללית הן מהבחינה האישית.
מבחינה כללית היא הסבירה שלאישה מותר להתנהג, להתלבש ולבטא את המיניות שלה איך שהיא רוצה, ושגבר שלא מקבל את זה הוא פרימיטיבי.
מהבחינה האישית השיר מתייחס ל"מערכת יחסים לא נכונה" שהייתה לה עם בחור שחשב שהיא פרובוקטיבית וניסה "להקטין ולהגביל" אותה בין השאר על ידי שנהג בה ברכושנות יתר, חשד בה שהיא מתחילה עם חברים שלו כשהייתה "מחייכת ונחמדה" אליהם ודרש ממנה להשקיע באיפור, בשיער ובביגוד לפי טעמו בכל זמן ובכל מקום.
היא הבחינה שרמות "השמחה והאנרגיה" שלה יורדות וניתקה את הקשר, אף על פי שאהבה את הבחור.
היא הסבירה את המסר של השיר על רקע אותו קשר:
ביבי הוסיפה שיש מוסר כפול ביחס החברתי לעיסוק במיניות בין נשים לגברים: .
תמר גורן ביימה את הווידאו קליפ של השיר, וענבר כץ ערכה אותו.
ביבי מופיעה בו עם תום חיימוב ("האח הגדול").
הקליפ מתאר סטוץ: בחור ובחורה נפגשים במסעדה ובבית מלון, נמשכים אחד לשנייה והבחור הולך ומשאיר את הכרטיס על השולחן של החדר שלו.
היא לוקחת לו את הכרטיס ונכנסת לחדר שלו, אלא שפתאום הוא מגיע ויש רגע לא ברור שבו אומנם הצופה לא עד לסיטואציה מינית מפורשת, אך ביבי אומרת שיש אווירה "כאילו משהו קרה רגע לפני".
על בחירת בן הזוג לקליפ סיפרה ביבי שדמיינה לעצמה "בחור אנגלי קצת שחום, עם משקפיים, שיער מסודר כמו איש עסקים", ולאחר התלבטות הציעה לתום חיימוב את התפקיד.
יוסי חרסונסקי כתב שביבי .
באתר אייס נכתב בביקורת על השיר שביבי .
נלי תגר ולירון ויצמן תיארו את השיר במילה בתוכניתן ברדיו תל אביב.
הפרימטריום (perimetrium, או שכבת הרחם הנסיובית) הוא השכבה הנסיובית החיצונית של הרחם, הנובעת מהצפק שמעל קרקעית הרחם, ויכולה להיחשב כצפק בקרביים.
הפרימטריום מורכב משכבה שטחית של ממברנת מזותל ושכבה דקה של רקמת חיבור רופפת מתחתיה.
מקדימה, הפרימטריום מכסה את קרקעית הפונדוס (Fundus) של הרחם ואת חלקו העליון של הרחם עד שהוא פוגש את פני השטח העיליים של שלפוחית השתן הסמוכה.
כתוצאה מכך נוצר קפל קעור של הצפק, כיס הווסיקוטרין (vesicouterine pouch).
מאחור, הפרימטריום מכסה את כל משטח הרחם בעומק צוואר הרחם, שם הוא מתקפל בחזרה אל החלחולת הסמוכה ויוצר כיס רקטו-רחמי (rectouterine pouch), נקודת הניקוז הנמוכה ביותר של חלל הצפק.
באופן רוחבי, הפרימטריום משתלב בקרומים הנסיוביים של הרצועות הרחבות.
פרימוס היא סדרת טלוויזיה קומית מונפשת אמריקאית שנוצרה על ידי נטשה קלין והופקה על ידי Disney Television Animation.
היא שודרה לראשונה ב-25 ביולי 2024 בערוץ דיסני האמריקאי.
בישראל הסדרה שודרה לראשונה ב-3 בנובמבר של אותה השנה בערוץ דיסני בדיבוב העברי.
ב-7 ביוני 2025 נודע שהסדרה לא תחודש לעונה שנייה.
הפרק האחרון לסדרה שודר ב-27 באפריל 2025 ובישראל ב-30 באוקטובר באותה השנה.
הסדרה מתרכזת בילדה בת 9 שקוראים לה "טייטר" שגרה עם משפחתה המקסיקנית-אמריקאית ב"לוס אנג'לס".
טייטר בדיוק יצאה לחופש הגדול והיא רוצה את צורתה הסופית לקראת יום הולדתה שאמור להיות בסוף הקיץ, אך אמא שלה, ביבי, מחליטה להעניק לה את הקיץ הבלתי נשכח שהיה לה בצעירותה, אז היא הזמינה את ה"פרימוס" כדי שיגורו איתם עד לסוף הקיץ ומאז הכול משתנה לטייטר.
טייטר רמירז-האמפרי - הגיבורה הראשית של הסדרה, בת ה-9, שמנסה להבין את צורתה הסופית.
נלי רמירז-האמפרי - אחותה הקטנה אך הגבוהה של טייטר.
היא מציאותית, צינית רוב הזמן, מתנשאת וממש עצלנית.
ביבי רמירז-האמפרי - אמא של טייטר.
באד האמפרי - אבא של טייטר.
הוא כל הזמן מטיל ספק בחלומותיה של טייטר.
מרגריטה "בואלה" רמירז - סבתא של טייטר.
היא יודעת לבשל והיא מתעצבנת שלא כל המשפחה יודעת ספרדית.
פופ רמירז - סבא של טייטר ובעלה של מרגריטה.
הוא בדרך כלל מנמנם על הספה ומחזר אחרי בואלה.
ג'וליטה "ליטה" פרז - בת דודתה הבכורה של טייטר ואחותה הגדולה של סקוטר ולוסיטה.
היא פנסקסואלית, חולמת להיות כוכבת רוק והיא עובדת בכל עבודה שצצה לה.
סקוטר פרז - האח הביישן של ליטה ולוסיטה.
לוסיטה פרז - אחותה הקטנה של ליטה וסקוטר.
היא לובשת מכשיר שמיעה ויודעת לקרוא את שפת הסימנים האמריקאית.
בן-דוד באד האמפרי - הוא אח של גורדיטה, אוהב את הסביבה ואת החיות ודואג להם וגם הולך יחף.
גורדיטה האמפרי - היא אחותה הקטנה והחכמה של בן דוד באד.
היא אוהבת לבצע ניסויים על בת דודתה, טייטר.
איגנאסיו "ביג נאצ'ו" רמירז ג'וניור - הוא האח הגדול של נאצ'יטו, אוהב להתפרע ולשבור דברים, אוהב להרים משקולות והוא גם דיסלקטי.
איגנאסיו "נאצ'יטו" רמירז ג'וניור - הוא האח הקטן של ביג נאצ'ו והוא ממש מעריץ אותו.
כמו לאח שלו, יש לו סימנים לדיסלקסיה.
טאבי רמירז - היא האחות הבכורה משלישיית אחיותיה שנקראות "הטי-סיסטרז".
טרה רמירז - היא האחות האמצעית משלישיית אחיותיה שנקראות "הטי-סיסטרז".
טוניטה רמירז - היא האחות הקטנה משלישיית אחיותיה שנקראות "הטי-סיסטרז".
צ'ה צ'ה רמירז - ילדה פראית שיודעת לומר רק את שמה.
לוט-לוט רמירז - ילדה גותית עם חוש הומור אפל.
שם הדמותמדבב/ת במקורמדבב/ת בעבריתטייטרמירנה גארסיה ולאסקועדי ביטינלימליסה וילסנוראלונה אלכסנדרליטהאליזבת גרולוןרונה בקרמןלוט-לוטבקה ק.
קושחר קדושלוסיטהשרה טוברטסקוטרג'ונתן מלוגילן שחףצ'ה-צ'הנטשה קלייןלא ידועגורדיטהדניאלה אשכנזי גפן בר סביר נאצ'יטוריאן אנדרסון לופזליאור שביטבן-דוד באדריקי סימוןנועם טלביג נאצ'וערן מורדייגוג'ואל מרטינספופצ'יץ' מאריןטאבינומי רואיסנעה קשפיצקי אליענה מגוןטרהכריסטינה ויבר סבירטוניטהיובל קלוביבימישל אורטיסשירלי לילומרגריטהאנז'ליקה מריהאיווןמארק קונסואלסאורי זלצמןגוסטבוגבריאל איגלסיאסבאדג'ים קונרוינמר החזוןתומר שביטאיגנאסיוריקארדו אנטוניו צ'אווירהסרינהליזה קושישיר כהןשירהגילן שחף (באד)אלונה אלכסנדר (גורדיטה)
תרגום השירים וניהול המוזיקלי נעשו על ידי דן קיזלר ותומר שביט.
עונהמספר פרקיםתקופת שידור מקורית תקופת שידור בישראל שידור ראשוןשידור אחרוןשידור ראשוןשידור אחרון12825 ביולי 202427 באפריל 20253 בנובמבר 202430 באוקטובר 2025
מספר הפרקשם הפרק באנגליתשם הפרק בעבריתתאריך שידור מקורי 1A Piece of My Mind: Primosחלק ממחשבותיי: פרימוס27 ביולי 2024
מספר הפרק (בסדרה)מספר הפרק (בעונה)שם הפרק באנגליתשם הפרק בעבריתתאריך שידור מקורי 11Get Baby Bud's Binky Backתחזיר את השמיכי לבייבי באד27 ביולי 202422The Summer of Silenciosaהקיץ של השקט10 באוגוסט 202433Odd Primo Outהפרימו המוזר24 באוגוסט 2024
מספר הפרקשם הפרק באנגליתשם הפרק בעבריתתאריך שידור מקורי 1How NOT To Draw: Taterאיך לא לצייר את טייטר14 בספטמבר 2024
מספר הפרקשם הפרק באנגליתשם הפרק בעבריתתאריך שידור מקורי 1T-Sisters Theme Song Takeover"ההשתלטות על השיר" של הטי-סיסטרז21 בספטמבר 20242Lot Lot Theme Song Takeover"ההשתלטות על השיר" של לוט-לוט5 באוקטובר 2024
הטריילר הרשמי לסדרה יצא ב-8 ביוני 2024. הסדרה שודרה בבכורה בערוץ דיסני ב-25 ביולי 2024, ותשעת הפרקים הראשונים של הסדרה נוספו לדיסני+ יום למחרת.
שני הפרקים הראשונים הועלו גם לערוץ היוטיוב של ערוץ דיסני ארצות הברית ב-25 ביולי 2024. ב-28 באוקטובר 2024, כל שאר הפרקים נוספו לדיסני+.
השקת הסדרה "פרימוס" על ידי ערוץ דיסני ביוני 2023 עוררה סערה גדולה בקרב דוברי הספרדית, במיוחד במקסיקו, שם הסדרה זכתה לביקורת חריפה על הצגת סטריאוטיפים שליליים כמו שכונות עניות, פילטרים צהובים המעניקים אווירה מדברית, ושמות דמויות שנתפסו כפוגעניים או חסרי טעם.
גם השימוש השגוי בשפה הספרדית עורר התנגדות.
שמו של השכונה הדמיונית Terremoto Heights נחשב חסר רגישות לאור אסונות טבע שהתרחשו באזור.
התגובות של היוצרת נטשה קליין ושל מדבבת הדמות הראשית מירנה ולאסקו, שתיהן אמריקאיות ממוצא מקסיקני, נתפסו כהתגוננות ולעיתים אף כמתריסות, מה שהעצים עוד יותר את הזעם הציבורי.
ולאסקו עוררה סערה כשאמרה שהשפה הספרדית היא שפה שכפו הקולוניאליסטים, ופרסמה דברים מזלזלים על ארץ מוצאה.
למרות שמאוחר יותר סגרו או הגבילו את הגישה לפרופילים שלהן ברשתות החברתיות, הצהרותיהן הופצו באופן נרחב בצילומי מסך.
קליין ניסתה להסביר שחלק מהשגיאות נעשו בכוונה, שכן הדמות הראשית אינה דוברת ספרדית שוטפת, אך רבים ראו בכך תירוץ בלבד.
פרק הפיילוט שדלף לטיקטוק אישר אמנם את דבריה, אך לא הצליח להרגיע את הביקורת.
למרות שהסדרה קיבלה תמיכה מסוימת מצד אמריקאים ממוצא היספני, רוב הקהל דובר הספרדית ממשיך להתנגד לה ואף קורא לביטולה.
שנהפרסקטגוריהמעומדיםתוצאה2024פרסי ולמההרומן הטוב ביותר בין דמויות להט"ב"הקיץ של ההתאהבות"2025פרס התקשורת של הליגה ההומו–לסבית נגד השמצההתוכנית הטובה ביותר לילדים ולמשפחה – אנימציהפרסי אמי לתוכניות לילדים ולמשפחההפקת האנימציה הטובה ביותר"הקיץ של טייטר לונה"
פרימוורה סאונד הוא פסטיבל מוזיקה שנתי שמתקיים בברצלונה, ספרד, במהלך סוף מאי ותחילת יוני.
הפסטיבל נוסד בשנת 2001 על ידי פבלו סולר כחלון ראווה ללהקות נויז ספרדיות.
בתחילה התקיים הפסטיבל במוזיאון הפתוח פובלה אספניול, ולאחר מכן עבר בשנת 2005 למתחם פארק הפורום, אזור גדול יותר ליד חוף הים.
הפסטיבל התקיים לראשונה בשנת 2001, כאשר כלל הופעות של להקות נויז וסצנת האינדי המקומית.
בשנת 2002 הפסטיבל התרחב לשני ימים, וב-2004 הוסיף יום שלישי לפסטיבל והפך לאירוע של שלושה ימים.
במהלך התקופה הזו, הופיעו אמנים כמו פאלפ, סוניק יות', Wilco והפיקסיז.
ב-2005, הפסטיבל עבר למתחם פארק הפורום, מה שהעניק לו אפשרות להתרחב.
עם השנים, הוא הפך לאחד הפסטיבלים הגדולים והבולטים באירופה, עם הרכבים מגוונים והופעות ממגוון סגנונות מוזיקליים, ביניהם אינדי רוק, היפ הופ, מוזיקה אלקטרונית ופופ.
בשנת 2019, הפסטיבל התחייב לשוויון מגדרי בהרכב האמנים המופיעים, תחת הכותרת "The New Normal".
זו הייתה יוזמה חלוצית בעולם הפסטיבלים, שהביאה להגדלת הייצוג הנשי והבטחת שוויון בהופעות.
בשנים 2020 ו-2021 הפסטיבל בוטל עקב מגפת הקורונה.
הפסטיבל חזר בשנת 2022 עם פורמט מיוחד של שני סופי שבוע, ושילב אמנים שהיו אמורים להופיע במהדורות שבוטלו.
במהלך השנים, מספר המבקרים בפסטיבל גדל משמעותית, כאשר ב-2022 הפסטיבל רשם מספר שיא של 460,500 מבקרים.
הפסטיבל נחשב לאחד מהפסטיבלים הגדולים באירופה ומייצר תרומה כלכלית משמעותית לעיר ברצלונה.
ב-2023, הפסטיבל חזר לפורמט של שבוע אחד בברצלונה, אך ניסה לראשונה לקיים גרסה כמעט זהה במדריד שבוע לאחר מכן.
הניסיון הזה לא נמשך, ובשנת 2024 הודיעו מארגני הפסטיבל שהאירוע במדריד לא יתקיים שוב.
הצלחת הפסטיבל הובילה להתרחבות בינלאומית.
מהדורה בפורטו, פורטוגל החלה בשנת 2012, ובשנת 2022 הפסטיבל הגיע לערים נוספות כמו לוס אנג'לס, סאו פאולו ובואנוס איירס.
הפסטיבל המרכזי מתקיים במתחם פארק הפורום, אזור מרוחק מעט ממרכז העיר ברצלונה ומוקף בחוף הים.
המתחם כולל מספר במות חיצוניות ופנימיות, כאשר ההופעות העיקריות מתקיימות על במה גדולה במתחם פתוח מול הים התיכון.
הפסטיבל יתקיים בשנת 2026 התאריכים 4–6 ביוני.
בין האמנים המרכזיים שיופיעו נמנים הקיור, דוג'ה קאט, The xx, אדיסון ריי, PinkPantheress, גורילז, מאסיב אטאק, סקרילקס ומיי בלאדי ולנטיין.
ההרכב כולל כ-150 הופעות נוספות, ובהן מק דמרקו, פגי גו, לולה יאנג, אתל קיין, באד גיאל, ביג ת'יף, וט לג, ליטל סימז, סלואודייב, Kneecap, אלכס ג'י, Knocked Loose ובלאד אורנג'.
פרימוורה סאונד נודע בתחילתו כחלון ראווה ללהקות אינדי, אך עם הזמן התרחב לז'אנרים נוספים כמו היפ הופ, EDM ופופ.
הפסטיבל מדגיש שילוב של אמנים ידועים עם אמנים חדשים ומבטיחים מכל רחבי העולם.
פרינה הייתה הטאירה מפורסמת (קורטזנה או זונת צמרת) ביוון העתיקה במאה הרביעית לפנה"ס.
פרינה הייתה ידועה ביופייה, ובכך שהתאימה את המחיר שדרשה מהלקוחות שלה בהתאם לרגש שלה כלפיהם (לקוחות שאהבה במיוחד שילמו פחות), יחד עם זאת היא ידועה בכך שכמעט תמיד דרשה תשלום בגין שירותיה.
פרינה נולדה בתספיה שבבויאוטיה בשם מנסארטה אולם בשל צבע עורה כונתה "פרינה" משמעו - "קרפדה", והתגוררה מרבית חייה באתונה.
במשך חייה הפכה עשירה ביותר, עד שהציעה לשקם את חומות תבאי בשנת 336 לפנה"ס לאחר שאלה נהרסו על ידי אלכסנדר הגדול, בתנאי שעל חומות העיר ייכתב:
"נהרסו על ידי אלכסנדר, שוקמו על ידי פרינה הקורטזנה (הזונה)."
בשל יופייה הרב שימשה השראה ודגמנה עבור פסלים רבים, וכן דגמנה עבור הצייר אפלס שצייר את ונוס עולה מהים.
בשל יופייה אף שימשה השראה לציירים מודרניים כגון ז'אן לאון ג'רום אשר צייר את "Phryné devant l'Areopage" בשנת 1861 וציירים רבים אחרים.
מלומדים סבורים כי היא שימשה דוגמנית עבור הפסל אפרודיטה מקינדוס מאת הפסל פרקסיטלס.
הפסל הוצב במקדש אפרודיטה בתספיה, כפסל המסמל את האלה.
פרינה הואשמה ונשפטה בטענה כי השתתפה במיסטריות האלאוסיניות, והגן עליה הנואם היפרידס, שהיה אחד ממאהביה.
על פי המסופר, כאשר נדמה היה שהיא עומדת להיות מורשעת, הורידה את בגדיה, ולאחר ששופטיה ראו אותה ערומה, הם זיכו אותה (באותה עת האמינו כי יופי מעיד על אלוהות הנמצאת בתוך האדם, ויופייה היה כה רב שהשופטים לא יכלו להאמין שהיא אשמה).
לאחר שמלך לידיאה שהיה מכוער במיוחד רצה את שירותיה, ובשל כיעורו נקבה פרינה במחיר גבוה במיוחד, נאלץ המלך הנואש להסכים למחיר הגבוה בו נקבה ולהכפיל את המיסים בממלכתו על מנת לשלם לה.
לעומתו, פרינה נתנה את שירותה לפילוסוף דיוגנס בחינם, מאחר שהעריצה את חוכמתו, וכן נתנה שירותים מוזלים לפילוסוף קסנוקרטס.
פרינגלס הוא מותג של חטיפי תפוחי אדמה שפותח ויוצר על ידי פרוקטר אנד גמבל.
בשנת 2012 נמכר המותג לחברת קלוגס.
לפי מסמכי רישום הפטנט, החטיף הומצא על ידי אלכסנדר ליפה ממונטגומרי, אוהיו.
את המכונה ששימשה לייצור המוני של החטיף פיתח סופר המדע הבדיוני ג'ין וולף.
פרינגלס נמכרו לראשונה בארצות הברית באוקטובר 1968. החטיף לא שווק בכל רחבי ארצות הברית עד אמצע שנות ה-70. תחילה נקרא Pringle's Newfangled Potato Chips אך השם קוצר לקראת הפצתו בכל רחבי המדינה.
השם "פרינגלס" הוא שמה של שדרה בפיניטאון שבאוהיו והוא נבחר על ידי החברה מתוך ספר הטלפונים של סינסינטי, בזכות היותו קליט ונעים לאוזן.
בתחילת שנות ה-90 של המאה ה-20 נמכרו גם חטיפי פרינגלס מקמח תירס, אולם מאז נמכרים תחת המותג חטיפי תפוחי אדמה בלבד.
בשנת 1997 החל תאגיד "פרוקטר אנד גמבל" בשיווק "פרינגלס" גם בישראל.
ב החל "פרינגלס", כמו מוצרים רבים אחרים, לסבול מ"שרינקפלציה", משקל כל אריזה הפך נמוך יותר אך המחיר נותר ללא שינוי.
חטיפי פרינגלס ידועים בשל אריזתם הייחודית - מכל גלילי העשוי קרטון עם ציפוי פנימי עשוי רדיד אלומיניום ומכסה פלסטיק המאפשר פתיחה וסגירה רב-פעמיות.
אריזה זו הומצאה על ידי פרדריק (פרד) באור, כימאי וטכנאי אחסון מזון, שהועסק על ידי פרוקטר אנד גמבל במחקר ופיתוח ובבקרת איכות.
בשוק ישנן אריזות בגדלים שונים, בין 23 ל-181 גרם.
באור היה כה גאה באריזה עד שציווה כי לאחר מותו גופתו תישרף והאפר יוטמן במכל פרינגלס, וכך אכן נעשה.
בניגוד לחטיפי תפוחי אדמה אחרים המיוצרים מפיסות שלמות של תפוחי אדמה, פרינגלס מיוצרים מעיסה המבוססת על תפוחי אדמה טחונים ומיובשים, הנדחסת ומעוצבת באמצעות מכונה מתאימה.
לכן בארצות הברית הם מכונים potato crisps ולא potato chips (אף שבשיח היומיומי מקובל להתייחס גם אליהם כ"צ'יפס").
הצ'יפס מיוצרים בגודל אחיד ובצורה אחידה - של מעין פרבולואיד היפרבולי, כך שניתן לאורזם בצפיפות זה על גבי זה במכל הגלילי, ואין צורך בשקית כמקובל בחטיפי תפוחי אדמה אחרים.
החטיף מיוצר במספר רב של טעמים, ומדי פעם נמכרים גם טעמים מיוחדים במהדורות מוגבלות.
הלוגו של החטיף הוא ציור של גבר בעל שפם עבות ופוני מסורק עם שביל באמצע הידוע בשם "ג'וליוס פרינגלס".
עד 2002 היו לדמות זו גבות, ועניבת הפרפר שלו הכילה את שם המוצר.
אז בוצע עיצוב מחדש של פני האריזה כחלק ממהלך של מיתוג מחדש.
מאותה שנה ועד לשנת 2020 לאיש לא היו גבות ושם המוצר הופיע תחתיו ולא על גבי העניבה.
משנת 2020 יש לאיש גבות, ומשנת 2021 מופיע שוב שם המוצר על עניבתו.
החטיף נמכר ביותר מ-50 מדינות.
בארצות הברית משווק תחת הסיסמה "Everything Pops with Pringles" ובמדינות אחרות תחת הסיסמה "Once you pop, you can't stop".
השוק העיקרי של החטיף הוא השוק האירופאי, וסך מכירותיו השנתיות עלה על מיליארד דולר כבר בשנת 2001.
פרין אייברה הוא דמות בדיונית, מהדמויות הראשיות בסדרת מחזור כישור הזמן של רוברט ג'ורדן.
אייברה מתואר כשוליית נפח ממחוז שני נהרות מהכפר שדה אמונד.
פרין אייברה הוא ט'אוורן, משמעות הדבר שהוא בעל חשיבות גדולה מאוד בכישור, לכן הוא יכול להשפיע מאוד על חיי האנשים מסביבו אך בעל השפעה מוגבלת על חייו.
פרין מתואר כמחושב וזהיר, הוא מתנהג כך בגלל כוחו הרב שגרם לו לעשות נזק פעמים רבות.
הוא חכם מאוד ויכול לפתור חידות קשות מאוד, מאמין גדול במחשבה לפני מעשה.
כל הסדרה פרין נאבק על היכולת לשלוט בעצמו ומהרהר בצורך באלימות אל מול יצירה.
פרין מתאהב בפייל באשר, למענה הוא מוכן לעשות כמעט הכל, אהבתם כה גדולה שפרין לפעמים לא מסוגל לחשוב כאשר הוא דואג לפייל.
פרין ניחן בגלל כל תכונותיו במנהיגות שסוחפת אנשים אחריו, בתחילה הוא מנסה למנוע מאנשים לראות בו מנהיג אך בעזרתה של פייל הוא לוקח על עצמו את עול המנהיגות.
לאחר שברח בתחילת הספר הראשון יחד עם מוריין ושני ידידיו מאט ורנד אל'תור, פרין ואגווין מתפצלים משאר החבורה והוא מגלה שיש בו יכולות מיוחדות (תקשורת עם זאבים, חושים מחודדים).
היכולות מתגלות אצלו בהדרגה לאחר שהוא פוגש אדם בעל יכולות דומות בשם אליאס מאצ'רה.
פרין ואגווין נודדים עם עם הפחחים, עם פציפיסטי, הפגישה איתם גורמת לפרין להרהר בדרך העלה, שמה של האידאולוגיה של הפחחים.
בד בבד נהפכות עיניו לצהובות, מה שיוביל חלק מהאנשים לקרוא לו בשם פרין זהוב עין ולחלקם האחר לחשוב אותו לידיד אופל.
בהתאם לנבואתה של מין הוא פוגש את פייל שמשמעות שמה בשפה העתיקה בז.
פרין אייברה נושא לאישה את פייל באשר, בתו של לורד באשר מסלדיאה, אשר משמש כרגע כמפקד הצבא של הדרקון שנולד שוב.
לאורך הספר, פרין נלחם ברשע ולאחר שהוא מציל את אזור הולדתו - מקום בשם שני נהרות - הוא נהפך גם ללורד שני נהרות.
במשך הקרב ולאחריו נאספים סביב פרין אנשים רבים וביניהם קשתי שני נהרות הידועים כקשתים הטובים ביותר.
מלכת גהלדן אליאנדרה נשבעת לו אמונים ושליטת מאיין ברליין מחזרת אחריו.
בהמשך הסדרה נחטפת פייל על ידי השאידו, ופרין נאלץ לכרות ברית עם הסינצ'נים כדי להצילה.
בזמן הימצאה שם נפוצות שמועות שברליין ופרין שכבו.
זאת משום שראו אותו נכנס לאוהלה באחד הימים.
במהלך המתקפה על השאידו פרין יוצא למסע הרג בו הוא הורג שאידו רבים.
פרין הורג גם את אחד מחבריה של פייל איאלי אשר עזר לה לארגן ניסיון בריחה.
פרין לומד איך לטייל בחלום הזאבים, מקפצן זאב שהכיר במפגשו הראשון עם הגלימות הלבנות, ומשתפר בכך מאוד.
הוא נאבק באדם בשם הטובח אשר לו ט'ראנגריל שבעזרתו ניתן לחסום את האפשרות ליצור שערים באזור מסוים.
פרין נאבק בו מספר פעמים בין היתר בקרב בין מסאנה ואגווין בעולם החלומות שמתגלה אז שהוא גם חלום הזאבים, בקרב על המגדל השחור בו המאהל נלחם במתנגדיו ובקרב האחרון הוא מונע ממנו להרוג את רנד והורג אותו.
פרין מתיש את עצמו מאוד וברוב סיומו של הקרב האחרון הוא ישן.
בסיום הקרב האחרון הוא ממלא תפקיד חשוב ביותר כאשר הוא הורג את לנפיר שתכננה להרוג את רנד.
הוא הורג אותה למרות שהיא טווה כפייה עליו.
פרין אייברה הוא הדמות שאנו נחשפים להכי הרבה סוגיות פילוסופיות במחשבותיה.
לאורך הסדרה הוא משתנה רבות עד אשר לומד להשלים עם עצמו.
דרך העלה היא פילוסופיה של עם הטואטן או הפחחים.
על פי דרך העלה עליך להתנהג כמו עלה.
העלה לא תוקף אף אחד ולא פוגע באף אחד אף לא במי שמנסה לפגוע בו.
הדבקות בדרך העלה כל כך חזקה עד שהמאמינים בה לא יהיו מוכנים לתקוף יציר אופל.
פרין מהרהר בדרך העלה ובשלב מסוים מתאווה אליה אבל לבסוף הוא מחליט שאין הוא יכול לחיות בדרך זו.
לאחר שוויתר על דרך העלה עומדת דילמה נוספה בפני פרין עליו להחליט איך ישתמש באלימות ומתי.
חלק מההתלבטות היא בכלי הנשק שהוא משתמש בו הוא משתמש בגרזן ופטיש.
לאחר זמן מה הוא מוותר על הגרזן מכיוון שבפטיש הוא יכול ליצור והגרזן רק מיועד להרג.
מאוחר יותר כאשר הוא מקבל את הזאב שבו הוא מבין שאין זה משנה איך אתה הורג אלא למה.
זהירות אל מול פעולה על פי אינסטינקטים
רוב הסדרה פרין מאוד רגוע ונוטה לשקול את צעדיו הרבה זמן לפני שהוא פועל זאת מכיוון שהוא גדול וחזק ועלול לגרום נזק מבלי לשים לב.
בשני מקרים בולטים הוא מאבד את הרוגע שלו אחד בהתקפה על שבט השאידו שם הוא הורג אנשים מבלי לשים לב.
בפעם השנייה כשהוא מציל את רנד בקרב האחרון.
פרין הצליח למצוא דרך ביניים בה לפעמים הוא שוקל ולפעמים נותן לאינסטינקטים שלו לפעול.
פרינג' היא סדרת מדע בדיוני אמריקאית שנוצרה על ידי ג'יי ג'יי אברהמס, אלכס קורצמן ורוברטו אורקי.
פיילוט הסדרה שודר ב-9 בספטמבר 2008 ברשת הטלוויזיה FOX.
ב-1 באוקטובר 2008 הודיעה רשת FOX כי בכוונתה לשדר עונה שלמה של הסדרה.
העונה השנייה עלתה לשידור ב-17 בספטמבר 2009 וכללה 23 פרקים.
העונה השלישית עלתה לשידור ב-20 בספטמבר 2010. בספטמבר 2011 החלה FOX לשדר את העונה הרביעית של הסדרה.
העונה החמישית והאחרונה החלה בספטמבר 2012 והסתיימה ב-18 בינואר 2013.
הסדרה עוקבת אחרי יחידה חשאית מיוחדת ב-FBI ששוכנת בבוסטון, מסצ'וסטס תחת פיקוחה של היחידה לביטחון פנים.
הצוות משתמש בגישה מדעית לא שגרתית הנקראת "מדע שוליים" כדי לגלות את הגורמים לאירועים מוזרים המתרחשים ברחבי העולם ומכונים "התבנית".
העלילה עוקבת אחרי סוכנת ה-FBI, אוליביה דנהאם, ד"ר וולטר בישופ ופיטר בישופ המשתמשים ב"מדע שוליים" כדי לקדם את חקירותיהם.
הם חוקרים את "התבנית", סדרת מקרים מוזרים, שקורים ברחבי העולם.
החקירות שלהם מובילות אותם שוב ושוב לחברה "מאסיב דיינמיקס", חברה גלובלית מובילה, שמחזיקה בטכנולוגיות המתקדמות בעולם.
בתחילת העונה הראשונה, מיטשל לוב, חפרפרת ב-FBI, אחראי לכמה אירועים שביניהם שחרור אסיר גרמני וחטיפתה של הסוכנת דנהאם.
אויבי החברה הוא ארגון הטרור "ZFT" (ראשי תיבות בגרמנית של Zerstörung durch Fortschritte der Technologie שפירושן "הרס על ידי התקדמות הטכנולוגיה") שמטרתו להכין את העולם להרס כתוצאה מהתפתחות טכנולוגית (מכאן שם הארגון).
העונה הראשונה נגמרת כאשר אוליביה עוברת לעולם המקביל ושם היא פוגשת את ויליאם בל במגדלי התאומים (בעולם המקביל, במקום מגדלי התאומים, נחרב הפנטגון בפיגועי 11 בספטמבר).
בתחילת העונה השנייה, אוליביה עוברת תאונת דרכים מוזרה שבה היא נעדרת ממכוניתה, ומספר דקות לאחר שפיטר וולטר מגיעים לזירת התאונה, היא פתאום מתרסקת דרך החלון הקדמי של הרכב.
הרופאים קבעו שאין לה סיכוי לחיות, אך בנוכחותו של פיטר היא התעוררה.
בעקבות התאונה, היא לא זוכרת היכן היא הייתה ומה אמרו לה שם.
בנוסף, חברה לצוות, צ'ארלי, נרצח על ידי חייל משנה צורה שמנסה לגלות אם אוליביה יודעת איפה המנהיג של החיילים נמצא.
אוליביה, וולטר ופיטר ממשיכים לחקור אירועים מוזרים, ביניהם פצצה שלא השאירה עקבות חומרי נפץ, אנשים שנעלמים בשדה, אנשים שהחלומות שלהם נלקחים מהם ועוד.
בהמשך העלילה מתמקדת בחיילים, ובעיקר במנהיגם, ובניסיון לסכל את התוכנית שלהם, שעלולה לגרום להחרבת עולם שלם.
בתחילת העונה השלישית, אוליביה נמצאת ביקום המקביל, בעוד אלטליביה (אוליביה המקבילה) נמצאת ביקום שלנו ומתחזה לאוליביה.
אלטליביה ופיטר מפתחים מערכת יחסים שהתחילה בפרק האחרון של העונה השנייה.
חלקה של העונה מתקיים ביקום שלנו (כשהפתיח הוא בצבע כחול) וחלקה ביקום המקביל (כשהפתיח בצבע אדום) ישנם גם פרקים מיוחדים, כמו הפרק בו מוצגת ילדותם של אוליביה ופיטר.
מתרחשת 20 שנה בעתיד לאחר ש"הצופים" (The Observers) משתלטים על כדור הארץ.
אוליביה, פיטר, וולטר ואסטריד "מקפיאים" את עצמם בענבר, כדי שיוכלו בעתיד להציל את כדור הארץ משלטון "הצופים".
דמות ראשית חדשה בעונה זו היא אטה (הנרייטה), בתם של אוליביה ופיטר.
אנה טורב בתפקיד אוליביה "אוליב" דנהאם - סוכנת FBI שמונתה להיות אחראית לחקירת "התבנית".
בילדותה השתתפה בסדרת ניסויים בקורטקסיפן אשר ערך ד"ר וולטר בישופ על מנת לפתח את היכולות העל טבעיות של ילדים ולשמרם גם בבגרותם.
אוליביה מסוגלת להזיז דברים בכוח המחשבה ולעבור ליקום המקביל.
נחשבת לחזקה ביותר בין כל הילדים בהם נעשו הניסויים.
ג'ושוע ג'קסון בתפקיד פיטר בישופ - בנו של וולטר שהובא על ידי אוליביה כדי לעזור לאביו בחקירות.
הוא במערכת יחסים מורכבת עם אביו שנטש אותו כשהוא היה צעיר.
בעונה השנייה מתגלה שפיטר המקורי מת, והפיטר אותו אנו מכירים נחטף מיקום מקביל.
ג'ון נובל בתפקיד ד"ר וולטר בישופ - מדען-חוקר לשעבר מומחה למדע שוליים.
אושפז במוסד פסיכיאטרי למשך שבע עשרה שנים לאחר תאונת עבודה, בה נהרגה עוזרת המעבדה שלו.
מגלם בנוסף את 'וולטרנט', שר ההגנה, ביקום המקביל.
לאנס רדיק בתפקיד פיליפ ברוילס - סוכן בכיר ב-FBI העומד בראש מחלקת פרינג'.
מגלם בנוסף את קולונל ברוילס ביקום המקביל.
ג'סיקה ניקול בתפקיד אסטריד פרנסוורת' - סוכנת פדרלית צעירה שעוזרת לאוליביה ולד"ר בישופ.
ביקום המקביל, דמותה של הסוכנת פרנסוורת היא אוטיסטית, זאת כמחווה לאחותה של ג'סיקה ניקול, גם היא אוטיסטית.
קירק אסבדו בתפקיד צ'ארלי פרנסיס - סוכן FBI וחברה הקרוב של אוליביה.
הוא השני בשרשרת הפיקוד במחלקה.
נרצח על ידי משנה צורה בתחילת העונה השנייה.
בלייר בראון בתפקיד נינה שארפ - סמנכ"לית בכירה של "מאסיב דיינמיקס" שמפקחת על מחקר מדע סודי.
היא איבדה את ידה בתאונה, ובמקומה קיבלה יד ביונית שפיתח ויליאם בל.
מארק ואלי בתפקיד ג'ון סקוט - סוכן FBI וחברה לשעבר של אוליביה.
נהרג בתאונת עבודה בעונה הראשונה.
לנרד נימוי בתפקיד ויליאם בל - שותפו לשעבר למעבדה של וולטר.
לאחר מספר ניסיונות של אוליביה להשיג פגישה איתו, היא נלקחת ליקום מקביל בו נמצא ויליאם בל.
ארי גריינור בתפקיד רייצ'ל דנהאם - אחותה של אוליביה שגרה אצלה זמנית לאחר שהתגרשה.
מייגן מרקל בתפקיד איימי ג'סופ - סוכנת FBI צעירה שמצטרפת לצוות למשך הפרק הראשון והשני של העונה השנייה.
הסדרה נוצרה על ידי ג'יי ג'יי אברהמס, אלכס קורצמן ורוברטו אורקי והופקה על ידי Bad Robot Productions ובעזרת 20th Century Fox Television.
ההשראה של אברהמס לסדרה באה מכמה מקורות: הסרט של מייקל קרייטון וקן ראסל, "מצבים משתנים" ("Altered States"), וסדרות הטלוויזיה "תיקים באפלה", "אזור הדמדומים" ו"מלאך שחור".
אורקי לקח חלק מרעיונותיו לסדרה מסדרות כמו "חוק וסדר" ו"אבודים".
ג'ף פינקר נבחר להיות המפיק והבמאי הראשי.
אברהמס אמר שבחר אותו בגלל עבודתם המשותפת בסדרות "זהות בדויה" ו"אבודים".
מייקל ג'אקינו הוא מלחין הסדרה, ואברהמס הלחין את המנגינה של פתיח הסדרה.
עלות הפיילוט הייתה כעשרה מיליון דולר.
מה שמיקם את הסדרה כאחת היקרות להפקה.
ב-21 בפברואר 2009, נודע שאם העונה השנייה של הסדרה תצולם, היא תצולם בוונקובר במקום ניו יורק כדי לחסוך בתקציב.
ב-4 במאי הודיעה הרשת שתצולם עונה שלמה עם 22 פרקים.